เมนมาวันที่ 16/12/65 ผมมีอะไรกับแฟน วันที่25/12/65 และถุงยางรั่ว แต่หลั่งนอกนะครับ เลยให้แฟนกินยาคุมฉุกเฉินไป ภายใน1ชั่วโมง และอีกเม็ดในเวลา 12 ชั่วโมง ตอนนี้ผ่านมานานแล้วเมนแฟนผมยังไม่มาเลย และตอนนี้เธอเครียดมาก มีโอกาสจะท้องไหมครับ
สวัสดีค่ะงานการมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนถ้าประจำเดือนมาช้าเกิน 35 วันจากรอบก่อนหลังการใช้ยาไปแล้ว ก็ควรยืนยันการตั้งครรภ์ให้แน่ชัด แม้โอกาสการตั้งครรภ์จะค่อนข้างน้อย โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันกับแพทย์ที่รพ.อีกครั้ง